wickkiey/tamil-wikipedia-chunked huggingface dataset:
# தோற்றவமைப்பு

களின் ஓட்டில் வெவ்வேறு நிறம், அமைப்பு கொண்ட பல தோற்றவமைப்புக்களைக் காணலாம்]]
**தோற்றவமைப்பு** (Phenotype) என்பது ஒரு உயிரினத்தில் இலகுவாக அவதானிக்கப்படக் கூடிய சிறப்பியல்புகள் ஆகும். இந்த சிறப்பியல்புகள் உருவவியல், விருத்தி, உயிர்வேதியியல் அல்லது உடலியங்கியல் இயல்புகள், நடத்தை என்பவற்றை உள்ளடக்கியிருக்கும். இந்த தோற்றவமைப்பானது, ஒரு உயிரினத்தின் மரபணு வெளிப்படுத்தும் தன்மையாலும், சூழலியல் காரணிகளின் தாக்கத்தாலும், அவ்விரண்டுக்கும் இடையிலான இடைத்தாக்கத்தினாலும் முடிவு செய்யப்படும்.  
ஒரு உயிரினத்தில் காணப்படும் மரபுக்குறியீடுகள் (genetic code), அவ்வுயிரினத்திற்கான மரபுவழி கட்டளைகளைக் காவிச்செல்லும் மரபணுவமைப்பு அல்லது பிறப்புரிமைப்பாகும். ஆனால் ஒரே மரபணுவமைப்பைக் கொண்ட ஒரு இனம் (உயிரியல்) இனத்தின் அனைத்து தனியன்களும் ஒரே அமைப்பைக் கொண்டிருப்பதோ, ஒரே மாதிரி இயங்குவதோ இல்லை. ஏனெனில், சூழல், விருத்தி நிலைகளால் தோற்றம், நடத்தை என்பன மாற்றியமைக்கப்படும்.  
மரபணுவமைப்பில் ஏற்படும் வேறுபாட்டால் தோன்றும் தோற்றவமைப்பு வேறுபாடே கூர்ப்பு, இயற்கைத் தேர்வு என்பவற்றின் அடிப்படை தேவைகளாகும். தோற்றவமைப்பில் மாறுபாடு ஏற்படாவிடின் இயற்கைத் தேர்வோ, கூர்ப்போ ஏற்பட முடியாது.  
மரபணுவமைப்பு (G) + சூழலமைப்பு (E) = தோற்றவமைப்பு (P)  
இன்னும் சரியாகச் சொல்வதானால்  
மரபணுவமைப்பு (G) + சூழலமைப்பு (E) + மரபணு - சூழல் இடைத்தாக்கம் (GE) = தோற்றவமைப்பு (P)
# கொடுமணம்

**கொடுமணம்**, பந்தர் ஆகிய இரண்டு ஊர்களும் சங்க இலக்கியம் பத்துப்பாட்டில் இணையாகவே குறிப்பிடப்படுகின்றன. இவை இரண்டுமே அரபிக் கடலோரத் துறைமுகங்கள்.  
கிரேக்க மாலுமி பெரிப்ளஸ் பந்தர் துறைமுகத்தை Balita எனக் குறிப்பிடுகிறார்.  
சங்ககாலத்து அரபிக்கடலோரத் துறைமுகங்களை வடக்கிலிருந்து தெற்கு நோக்கி வரிசைப்படுத்தினால் முசிறி, தொண்டி, (கொடுமணம்), பந்தர், குமரி என அமையும் எனப் பெரிப்ளஸ் குறிப்பு காட்டுகிறது.  
ஆடுகோட்பாட்டுச் சேரலாதன் சேரமான் செல்வக்கடுங்கோ வாழியாதன் காலத்திலும், அவன் மகன் பெருஞ்சேரல் இரும்பொறை காலத்திலும் கொடுமணம் துறைமுகத்தைப் பகுதியாகக் கொண்ட பந்தர் துறைமுகம் செல்வாக்கினைப் பெற்றிருந்தது. இவர்களது முன்னோனான ஆடுகோட்பாட்டுச் சேரலாதன் அட்சிக் காலத்தில் தொண்டித் துறைமுகம் செல்வாக்குடன் திகழ்ந்தது. பாண்டிய நாட்டுக் கிழக்குக் கடற்கரை கொற்கை முத்தும், சேரநாட்டு மேற்குக் கடற்கரைப் பந்தர் முத்தும் பெரிதும் போற்றப்பட்டன.  
பந்தர் என்னும் ஊரில் விலை உயர்ந்த அணிகலன்கள் அணியப்படாமல் துஞ்சிக் கிடந்தனவாம்.  
கொடுமணம் துறைமுகத்தில் இறக்கப்பட்ட வேலைப்பாடு மிக்க அரிய கலைப்பொருள்கள் பாண்டில் என்னும் வண்டிகளில் ஏற்றி மேற்குத் தொடர்ச்சிமலை வழியாக உள்நாடுகளுக்குக் கொண்டுசெல்லப்பட்டன.  
பாணர்கள் பலர் கொடுமணம் என்னும் ஊரில் வாழ்ந்தனராம். அவர்கள் அவ்வூரிலிருந்த செல்வப் பெருமக்களிடம் கடன் பெற்றுத் திருப்பித் தர முடியாமல் நெடுமொழி (சாக்குப்போக்கு) கூறிவந்தனராம். அவர்கள் அக்காலத்தில் புகழ் பெற்றிருந்த பந்தர் என்னும் ஊருக்குச் சென்றால் அங்கு இருக்கும் செல்வக்கடுங்கோ வாழியாதனிடம் தென்கடல் முத்தும் சிறந்த அணிகலன்களும் பரிசாகப் பெற்றுவந்து தம் கடும்பு என்னும் கூட்டுக் குடும்ப உறவினர்களின் கடன்களையும் தீர்த்துவிட்டு மகிழ்வாக வாழலாமாம். இவ்வாறு பாணரை ஆற்றுப்படுத்தும் பாடல் ஒன்றைக் கபிலர் பாடியுள்ளார்.
# கொடுமணம்

## இதனையும் காண்க

- கொடுமணல் தொல்லியற் களம்
# மரபணுவமைப்பு

யின் பூ இதழ்களின் மரபணுவமைப்பு, தோற்றவமைப்பு என்பன Punnett சதுரம் மூலம் எடுத்துக் காட்டப்பட்டுள்ளன. B, b எனப்படும் எழுத்துக்கள் நிறத்துக்குரிய மரபணுவின் மாற்றுருக்களைக் (alleles) குறிப்பதன் மூல மரபணுவமைப்பையும், படங்கள் பூவின் தோற்றவமைப்பையும் காட்டுகின்றது]]
**மரபணுவமைப்பு** அல்லது **பிறப்புரிமையமைப்பு** (Genotype) என்பது ஒரு உயிரணுவின், அல்லது ஒரு உயிரினத்தின், அல்லது ஒரு தனியனின் மரபியல் அமைப்பாகும். பொதுவாக மரபணுவமைப்பு என்பது ஒரு குறிப்பிட்ட இயல்பு நோக்கியே சுட்டிக்காட்டும்.
# மரபணுவமைப்பு

## மரபணுவமைப்பும் மரபணுத்தொகையும்

மரபணுவமைப்பும், மரபணுத்தொகையும் வேறு வேறானவை. மரபணுத்தொகை என்பது ஒரு உயிரினத்தின் முழுமையான பாரம்பரியத் தகவல்களைக் கொடுப்பது. இது ஒரு தனியனின் அல்லது ஒரு இனத்தையோ, குழுவையோ பிரதிநிதித்துவம் செய்யும் மரபணுக்களின் மொத்த தொகுதியையும் உள்ளடக்கியிருக்கும். ஆனால் மரபணுவமைப்பானது ஒரு குழுவிலிருந்து அல்லது ஒரு இனத்திலிருந்து ஒரு குறிப்பிட்ட தனியனின் மரபணு எவ்வாறு வேறுபட்டிருக்கிறது அல்லது சிறப்படைந்திருக்கிறது என்பதைக் காட்டும். எனவே ஒரு தனியனின் மரபணுவமைப்பானது, நாம் அவதானிக்கும் குறிப்பிட்ட ஒரு மரபணு தொடர்பானதாக இருக்கும். பல்மடிய தனியன்களில், ஒரு குறிப்பிட்ட மரபணுவின் மாற்றுருக்கள் எவ்வாறு அமைந்துள்ளன, அவை எவ்வாறு இணைந்துள்ளன என்பதைக் குறிக்கும். பொதுவாக இந்த மாற்றுருக்கள் ஆங்கில எழுத்துக்கள் மூலம் குறித்துக் காட்டப்படும். ஆட்சியுடைய மாற்றுரு பெரிய எழுத்துக்களாலும் (எ.கா. B), பின்னடைவான மாற்றுரு சிறிய எழுத்தாலும் (b) குறிக்கப்படும்.
# மரபணுவமைப்பு

## மரபணுவமைப்பும் தோற்றவமைப்பும்

மரபணுவமைப்பு, தோற்றவமைப்பிற்கிடையிலான வேறுபாட்டை சில உயிரினங்களில் உள்ள மிக இலகுவாக அடையாளம் காணப்படக்கூடிய இயல்புகள் மூலம் அறியலாம். எடுத்துக்காட்டாக, கிரிகோர் மெண்டல் தனது மரபியல் தொடர்பான ஆய்வுக்குப் பயன்படுத்திய பட்டாணி தாவரத்தை எடுப்போம். பட்டாணித் தாவரத்தில் மகரந்தச் சேர்க்கை யானது இயற்கையில் தன் மகரந்தச் சேர்க்கையாக இருக்கும். காரணம் பூவானது பூவிதழ்களால் மூடப்பட்டு, அயன் மகரந்தச் சேர்க்கையைக் கட்டுப்படுத்தும். இப் பட்டாணித் தாவரத்தில், முழுமையாக வேறுபடுத்திப் பார்க்கக் கூடிய ஊதா, வெள்ளை நிறப் பூக்களைக் கொண்ட தாவரங்கள் காணப்படுகின்றன. இந்த நிறங்களைக் கட்டுப்படுத்துவது ஆட்சியுடைய மாற்றுருவான B யும், பின்னடைவான மாற்றுருவான b எனக் கொள்வோம். இருமடிய நிலையில் இரு ஆட்சியுடைய மாற்றுருக்கள் சேரும்போதும் (BB), அல்லது ஒரு ஆட்சியுடைய அலகும், ஒரு பின்னடைவான அலகும் சேரும்போதும் (Bb) பூவின் நிறம் ஆட்சியுடைய நிறமான ஊதா நிறமாக இருக்கும். இரு பின்னடைவான மாற்றுருக்கள் சேரும்போது அது பின்னடைவான வெள்ளை நிறப்பூவைத் தரும். மேலுள்ள வரைபடத்தில் விளக்கத்தைப் பார்க்கலாம். மரபணுவமைப்பில் பின்னடைவான அலகு இருந்தாலும், தோற்றவமைப்பு ஆட்சியுடையதாக இருக்கலாம்.  
இதேபோல், குருதி உறையாமை, அல்பினிசம் போன்ற சில பரம்பரை ஊடாகக் கடத்தப்படக் கூடிய மரபணு சார்ந்த நோய்களை தொடர்ந்து வரும் குடும்ப உறவினர்களை வைத்து ஆராயும்போது, மரபணுவமைப்பு, தோற்றவமைப்பு வேறுபாட்டைப் புரிந்து கொள்ளலாம்.  
அல்பினிசம் நோயானது இரு பின்னடைவான மாற்றுருக்களைக் (aa) கொண்டிருக்கையில் ஏற்படும். நோய் இருக்கையில் ஒருவரில் அசாதாரணமான தோற்றம் காணப்படும். எனவே மரபணுவமைப்பு வேறுபட்ட மாற்றுருக்களைக் கொண்டிருந்தாலோ (Aa) அல்லது இரு ஆட்சியுடைய மாற்றுருக்களைக் கொண்டிருந்தாலோ (AA) நோயானது வெளித் தெரிவதில்லை. அதாவது ஒரே மாதிரியான தோற்றவமைப்பைக் கொண்டிருப்பர். நோயுள்ள ஒருவர் (aa), நோயற்ற ஒரே மாதிரியான மாற்றுருக்களைக் கொண்ட (AA) ஒருவருடன் சேர்ந்து ஏற்படுத்தும் வழித்தோன்றல்களில் அனைவரும் நோயற்றவர்களாக, சாதாரண தோற்றத்துடன் இருப்பினும், அனைவரும் பின்னடைவான மாற்றுருவைக் காவிச் செல்ல முடியும். நோயுள்ள ஒருவர் (aa), நோயில்லாத சாதாரண தோற்றம் கொண்ட காவி ஒருவருடன் (Aa) சேர்ந்து உருவாக்கும் தோன்றல்களில் 50% நோயற்ற, சாதாரண தோற்றம் கொண்ட காவிகளாகவும், 50% நோயுள்ள அசாதாரண தோற்றம் கொண்டவர்களாகவும் இருப்பர். ஒரு நோயற்ற, சாதாரண காவி (Aa), இன்னொரு நோயற்ற சாதாரண காவியுடன் (Aa) இணைந்து உருவாக்கும் தோன்றல்களில், 25% நோயற்ற சாதாரணமானவரும், 50% நோயற்ற, சாதாரண தோற்றமுள்ள காவிகளாகவும், 25% நோயுள்ள அசாதாரண தோற்றம் உடையவர்களாகவும் இருப்பர். அதே போல் இரு நோய் கொண்டவர்கள் (aa) இணைந்தால் வழித் தோன்றல்கள் அனைத்துமே நோயுள்ளவர்களாக அமைந்துவிடும்.
# மரபணுவமைப்பு

## மரபணுவமைப்பை வரையறுத்தல்

PCR, டி.என்.ஏ வரிசை முறைப்படுத்தல் போன்ற உயிரியல் தொழில்நுட்பங்கள் மூலம் மரபணுக்களை வரையறுக்கலாம்.
# பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

**பொது மக்கள் மீதான இலங்கை அரசுப் படைகளின் தாக்குதல்கள்** இங்கு பட்டியலிடப்பட்டுள்ளன. இத்தாக்குதல்கள் இராணுவம், கடற்படை, விமானப்படை, காவல்துறை, மற்றும் ஊர்காவல்படையினர், ஈபிடிபி, புளொட், தமவிபு போன்ற துணை இராணுவக் குழுக்களினால் மேற்கொள்ளப்பட்டன.
# பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

## ஆண்டு வாரியாகத் தாக்குதல்கள்

### 1970கள்

| தாக்குதல்/படுகொலைகள் | நாள் | இடம் | இறப்புகள் | குற்றவாளிகள் | மூலம் |
| --- | --- | --- | --- | --- | --- |
| தமிழ் மாநாட்டுப் படுகொலைகள் (1974) | சனவரி 10, 1974 | யாழ்ப்பாணம், யாழ்ப்பாண மாவட்டம் | align=9 | காவல்துறை |  |
# பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

## ஆண்டு வாரியாகத் தாக்குதல்கள்

### 1980கள்

| தாக்குதல்/படுகொலைகள் | நாள் | இடம் | இறப்புகள் | குற்றவாளிகள் | மூலம் |
| --- | --- | --- | --- | --- | --- |
| சுன்னாகம் சந்தைப் படுகொலைகள் | மார்ச் 28, 1984 | சுன்னாகம், யாழ்ப்பாண மாவட்டம் | align=10 | விமானப்படை |  |
| ஒதியமலைப் படுகொலைகள் | திசம்பர் 2, 1984 | ஒதியமலை, முல்லைத்தீவு மாவட்டம் | align=29 - 32 | இராணுவம் |  |
| செட்டிக்குளம் படுகொலைகள் | திசம்பர் 2, 1984 | செட்டிக்குளம், வவுனியா மாவட்டம் | align=52 | இராணுவம் |  |
| மன்னார் படுகொலைகள் (1984) | டிசம்பர் 4, 1984 | முருங்கன், மன்னார் மாவட்டம் | align=107 - 150 | இராணுவம் |  |
| வட்டக்கண்டல் படுகொலைகள் | வட்டக்கண்டல், மன்னார், வடக்கு | align= | வான்படை,
இராணுவம் |  |  |
| குமுதினி படகுப் படுகொலைகள் | மே 15, 1985 | யாழ்ப்பாண மாவட்டம் கடல் பகுதி | align=23 | கடற்படை |  |
| தம்பட்டைப் படுகொலைகள் | மே 17, 1985 | தம்பட்டை, அம்பாறை மாவட்டம் | align=23 | காவல்துறை (STF) |  |
| உடும்பன்குளம் படுகொலைகள் / அக்கரைப்பற்றுப் படுகொலைகள் | பெப்ரவரி 19, 1986 | அக்கரைப்பற்று, அம்பாறை மாவட்டம் | align=80 | இராணுவம் |  |
| இறால் பண்ணைப் படுகொலைகள் / கொக்கட்டிச்சோலை படுகொலைகள் (1987) | சனவரி 27, 1987 | கொக்கட்டிச்சோலை, மட்டக்களப்பு மாவட்டம் | align=83 | காவல்துறை (சிறப்பு அதிரடிப் படை) |  |
# பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

## ஆண்டு வாரியாகத் தாக்குதல்கள்

### 1990கள்

| தாக்குதல்/படுகொலைகள் | நாள் | இடம் | இறப்புகள் | குற்றவாளிகள் | மூலம் |
| --- | --- | --- | --- | --- | --- |
| கல்முனைப் படுகொலைகள் | சூன் 12, 1990 | கல்முனை, அம்பாறை மாவட்டம் | align=160 - 250 | இராணுவம் |  |
| திராய்க்கேணி படுகொலைகள் | ஆகத்து 6, 1990 | திராய்க்கேணி, அம்பாறை மாவட்டம் | align=47 | சிறப்பு இராணுவப் படை |  |
| வீரமுனைப் படுகொலைகள், 1990 | ஆகத்து 12, 1990 | வீரமுனை, அம்பாறை மாவட்டம் | align=21 | ஊர்காவல் படை |  |
| மட்டக்களப்புப் படுகொலைகள் (1990) / சத்துருக்கொண்டான் படுகொலைகள் | செப்டம்பர் 9, 1990 | மட்டக்களப்பு, மட்டக்களப்பு மாவட்டம் | align=184 | இராணுவம் |  |
| கொண்டைச்சிப் படுகொலைகள் | பெப்ரவரி, 1991 | கொண்டைச்சி, மன்னார் மாவட்டம் | align=4 | இராணுவம் |  |
| கொக்கட்டிச்சோலை படுகொலைகள் 1991 | சூன் 12, 1991 | கொக்கட்டிச்சோலை, மட்டக்களப்பு மாவட்டம் | align=152 | இராணுவம் |  |
| பொலன்னறுவை படுகொலைகள் | ஏப்ரல் 29, 1992 | முதுகல், கரப்பொல, பொலன்னறுவை மாவட்டம் | align=87 | ஊர்காவல்படை, காவல்துறை |  |
| மயிலந்தனை படுகொலைகள் | ஆகத்து 9, 1992 | மயிலந்தனை, மட்டக்களப்பு மாவட்டம் | align=35 | இராணுவம் |  |
| Paliyadvaddai massacre | அக்டோபர் 24, 1992 | Paliyadvaddai, மட்டக்களப்பு மாவட்டம் | align=10-11 |  |  |
| யாழ்ப்பாண ஏரிப் படுகொலைகள் / கிளாலிப் படுகொலைகள் | சனவரி 2, 1993 | யாழ்ப்பாணக் கடல் நீரேரி, யாழ்ப்பாண மாவட்டம் | align=35 - 100 | கடற்படை |  |
| வண்ணாத்தி ஆறு படுகொலைகள் | பெப்ரவரி 17, 1993 | வண்ணாத்தி ஆறு, மட்டக்களப்பு மாவட்டம் | align=16 | இராணுவம் |  |
| Jaffna lagoon massacre | சூலை 29, 1993 | யாழ்ப்பாணக் கடல் நீரேரி, யாழ்ப்பாண மாவட்டம் | align=19 | கடற்படை |  |
| நவாலி தேவாலயத் தாக்குதல் | சூலை 9, 1995 | நவாலி, யாழ்ப்பாண மாவட்டம் | align=125 | விமானப்படை |  |
| நாகர்கோயில் பாடசாலை குண்டுவீச்சு | செப்டம்பர் 22, 1995 | நாகர்கோயில், யாழ்ப்பாண மாவட்டம் | align=39 | விமானப்படை |  |
| குமாரபுரம் படுகொலைகள் / திருகோணமலை படுகொலைகள் (1996) / கிளிவெட்டி படுகொலைகள் (1996) | பெப்ரவரி 11, 1996 | குமாரபுரம், திருகோணமலை மாவட்டம் | align=24 | இராணுவம் |  |
| தம்பலகாமம் படுகொலைகள் | பெப்ரவரி 3, 1998 | தம்பலகாமம், திருகோணமலை மாவட்டம் | align=8 | காவல்துறை, Home Guards |  |
# பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

## ஆண்டு வாரியாகத் தாக்குதல்கள்

### 2000கள்

| தாக்குதல்/படுகொலைகள் | நாள் | இடம் | இறப்புகள் | குற்றவாளிகள் | மூலம் |
| --- | --- | --- | --- | --- | --- |
| பள்ளிக்குடா குண்டுவீச்சு | மே 12, 2000 | பள்ளிக்குடா, கிளிநொச்சி மாவட்டம் | align=5 | விமானப்படை |  |
| சிலிவத்துறை படுகொலைகள் | மே 13, 2000 | சிலிவத்துறை, மன்னார் மாவட்டம் | align=5 | கடற்படை |  |
| திருகோணமலை மாணவர்கள் படுகொலை | சனவரி 2, 2006 | திருகோணமலை, திருகோணமலை மாவட்டம் | align=5 | காவல்துறை (STF) |  |
| அல்லைப்பிட்டிப் படுகொலைகள் | மே 13, 2006 | அல்லைப்பிட்டி, யாழ்ப்பாண மாவட்டம் | align=13 | கடற்படை, ஈழ மக்கள் ஜனநாயகக் கட்சி |  |
| பேசாலை தேவாலயத் தாக்குதல் | சூன் 17, 2006 | மேசாலை, மன்னார் மாவட்டம் | align=6 | கடற்படை |  |
| திருகோணமலை நிவாரணப் பணியாளர்கள் படுகொலை / மூதூர் படுகொலைகள் | ஆகத்து 4, 2006 | மூதூர், திருகோணமலை மாவட்டம் | align=17 | காவல்துறை, Home Guards |  |
| புனித பிலிப் நேரி தேவாலயத் தாக்குதல் | ஆகத்து 13, 2006 | அல்லைப்பிட்டி, யாழ்ப்பாண மாவட்டம் | align=15 - 36 | இராணுவம் |  |
| செஞ்சோலை குண்டுவீச்சு | ஆகத்து 14, 2006 | முல்லைத்தீவு, முல்லைத்தீவு மாவட்டம் | align=61 | விமானப்படை |  |
| வாகரைக் குண்டுவீச்சு | நவம்பர் 7, 2006 | கதிரவெளி, மட்டக்களப்பு மாவட்டம் | align=45 | இராணுவம் |  |
| தாண்டிக்குளம் படுகொலைகள் | நவம்பர் 19, 2006 | தாண்டிக்குளம், வவுனியா | align=5 | காவல்துறை, இராணுவம் |  |
| படகுத்துறை குண்டுவீச்சு / இலுப்பைக்கடவை குண்டுவீச்சு | சனவரி 2, 2007 | இலுப்பைக்கடவை, மன்னார் மாவட்டம் | align=15 | விமானப்படை |  |
| தர்மபுரம் மருத்துவமனை எறிகணைத் தாக்குதல் | சனவரி 8, 2009 | தர்மபுரம், முல்லைத்தீவு மாவட்டம் | align=7 | இராணுவம் |  |
| வல்லிபுரம் மருத்துவமனை எறிகணைத் தாக்குதல் | சனவரி 22, 2009 | வல்லிபுரம், முல்லைத்தீவு மாவட்டம் | align=5 | இராணுவம் |  |
| உடையார்கட்டு மருத்துவமனை எறிகணைத் தாக்குதல் | சனவரி 26, 2009 | உடையார்கட்டு, முல்லைத்தீவு மாவட்டம் | align=12 | இராணுவம் |  |
| பொன்னம்பலம் நினைவு மருத்துவமனை குண்டுவீச்சு | பெப்ரவரி 5-6, 2009 | புதுக்குடியிருப்பு, முல்லைத்தீவு மாவட்டம் | align=Up to 75 |  |  |
| புதுமத்தாளன் மருத்துவமனை எறிகணை வீச்சு | ஏப்ரல் 9, 2009 | புதுமத்தாளன், முல்லைத்தீவு மாவட்டம் | align=22+ | இராணுவம் |  |
| புதுமத்தாளன் மருத்துவமனை எறிகணை வீச்சு | ஏப்ரல் 20, 2009 | புதுமத்தாளன், முல்லைத்தீவு மாவட்டம் | align=13+ | இராணுவம் |  |
| முள்ளிவாய்க்கால் மருத்துவமனை எறிகணை வீச்சு | மே 2, 2009 | முள்ளிவாய்க்கால், முல்லைத்தீவு மாவட்டம் | align=68 | இராணுவம் |  |
| முள்ளிவாய்க்கால் மருத்துவமனை குண்டுவீச்சு | மே 12, 2009 | முள்ளிவாய்க்கால், முல்லைத்தீவு மாவட்டம் | align=49 | இராணுவம் |  |
---
<div>*மேலேயுள்ள பட்டியல் முழுமையானதல்ல. தொடர்ந்து இற்றைப்படுத்தப்பட்டு வருகிறது. தகுந்த மேற்கோள்களுடன் பட்டியலை நீங்களும் இற்றைப்படுத்தலாம்..*</div>
# துரை. மணிகண்டன்

**துரை. மணிகண்டன்** ஒரு தமிழக எழுத்தாளர், இணையத்தமிழ் ஆய்வாளர் தஞ்சாவூர் மாவட்டம், கச்சமங்கலம் எனும் சிற்றூரில் பிறந்த இவர் தமிழில் முனைவர் பட்டம் பெற்றவர். திருச்சி பாரதிதாசன் பல்கலைக்கழக உறுப்புக் கல்லூரியில் தமிழ்த் துறை உதவிப் பேராசிரியராகப் பணியாற்றி வருகிறார். இணையத்தில் ஈடுபாடு கொண்டுள்ள இவர் “இணையத்தில் தமிழ்” எனும் தலைப்பில் 125 க்கும் மேற்பட்ட கல்லூரிகளில் உரை நிகழ்த்தியுள்ளார். இணையத்தில் 20க்கும் மேற்பட்ட ஆய்வுக் கட்டுரைகளை எழுதியுள்ளார். 2010 ஆம் ஆண்டில் கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டுடன் இணைந்து நடத்தப்பட்ட தமிழ் இணைய மாநாட்டில் “இணையத்தில் தமிழ் வலைப்பூக்கள்” எனும் தலைப்பில் ஆய்வுக் கட்டுரை வாசித்தார்.
# துரை. மணிகண்டன்

## எழுதியுள்ள நூல்கள்

1. இணையமும் தமிழும் - நல்நிலம் பதிப்பகம், சென்னை - 2009
1. இணையத்தில் தமிழ் வலைப்பூக்கள் - கௌதம் பதிப்பகம், சென்னை- 2010
1. இணையத்தில் தமிழ்த் தரவுத்தளங்கள் - கௌதம் பதிப்பகம், சென்னை- 2011
1. தமிழ்க்கணினி இணையப் பயன்பாடுகள் - கமலினி பதிப்பகம், தஞ்சாவூர். - 2012
1. ஒப்பிலக்கியப் படைப்பும் திறனாய்வும் - கமலினி பதிப்பகம், தஞ்சாவூர்- 2016
1. ஊடகவியல், கமலினி பதிக்கம். கமலினி பதிப்பகம், தஞ்சாவூர் - 2018.
1. இந்திய உயர்கல்வி நிறுவனங்களில் இணையவழிக்கல்வி- கமலினி பதிப்பகம், தஞ்சாவூர் - 2021.
# துரை. மணிகண்டன்

## பரிசு மற்றும் சிறப்புகள்

- இணையமும் தமிழும் எனும் நூல் திருச்சிராப்பள்ளி ஈ. வே. ரா கல்லூரியில், இளங்கலை தமிழ் - முதலாம் ஆண்டு பாடத்திட்டத்தில் பாடமாக இந்த ஆண்டு (2010-லிருந்து) வைக்கப்பட்டுள்ளது.
- இணையத்தில் தமிழ் வலைப்பூக்கள் எனும் நூல் திருச்சிராப்பள்ளி, முத்தமிழ்க் கலைப் பண்பாட்டு மையம் வழங்கும் படைப்பியல் பட்டயம்-2010 சான்றிதழ் மற்றும் ரூ 5000/- ரொக்கப் பரிசும் பெற்றிருக்கிறது.
# திரிபோலி அபுசலிம் சிறைவளாக மனிதப் புதைகுழி

**திரிபோலி அபுசலிம் சிறைவளாக மனிதப் புதைகுழி** என்பது லிபியா தலைநகர் திரிப்பொலியில் உள்ள அபு சலிம் சிறை வளாகத்தில் 2011 செப்டெம்பரில் கண்டு பிடிக்கப்பட்ட மனிதப் புதை குழியாகும். இதிலிருந்து 1200 க்கும் மேற்பட்ட உடல் எச்சங்கள் மீட்கப்பட்டதாக லிபிய இடைக்கால அரசு தெரிவித்தது. இந்த புகைகுழியின் மேற்பரப்பில் இருந்து உடல் எச்சங்கள் மற்றும் உடைகளின் பகுதிகள் கண்டெடுக்கப்பட்டன.
# திரிபோலி அபுசலிம் சிறைவளாக மனிதப் புதைகுழி

## விபரம்

சூன் 28 1996ல் சிறை நிலைமைகள் மிக மோசமாக இருப்பதாகவும், தங்கள் குடும்பத்தினரைப் பார்க்க விடாமல் தடுப்பதாகவும் குற்றம்சாட்டி சிறைக் கைதிகள் ஆர்ப்பாட்டத்தில் ஈடுபட்டனர். ஒரு கட்டத்தில், கைதிகள் சிறைக் கதவுகளை உடைத்து தப்பிக்க முயன்றனர். அப்போது ராணுவ வீரர்கள் வரவழைக்கப்பட்டு, கண்மூடித் தனமாகத் துப்பாக்கிச் சூடு நடத்தப்பட்டுள்ளது. இதில் ஆயிரக்கணக்கானோர் இறந்திருக்கலாம் என அஞ்சப்பட்டது. கைதிகளை கொல்ல முஅம்மர் கடாபி உத்தரவிட்டதாக குற்றம்சாட்டப்பட்டது. இறந்தவர்கள் அனைவரும் சிறை வளாகத்திலேயே புதைக்கப்பட்டிருக்கலாம் எனவும் கருதப்பட்டது.  
இந்நிலையில், அபு சலிம் சிறை வளாகத்தில், முன்பு பணியாற்றிய சிறை அலுவலர்கள் உதவியுடன், கைதிகள் புதைக்கப்பட்ட இடம் கண்டறியப்பட்டதாக, லிபியா இடைக்கால கவுன்சில் உறுப்பினர் கமால் அல் ஷரீப் தெரிவித்திருந்தார். இது விடயமாக மருத்துவ அதிகாரியான டாக்டர் ஒஸ்மன் அப்துல் ஜலீல் பின்வருமாறு கூறியிருந்தார் '1,270க்கும் மேற்பட்ட எலும்புக் கூடுகள் கண்டெடுக்கப்பட்டன. எலும்புகளை டி.என்.ஏ. சோதனை மூலம் கண்டெடுக்கப்பட்டவர்களின் உறவினர்களை கண்டறியும் முயற்சியில் ஈடுபட்டுள்ளோம். கண்டெடுக்கப்பட்டவர்கள் குறித்த உண்மைகளை கண்டறிய பல ஆண்டுகள் ஆகலாம்.'
# செசில் அலென்பீ

**செசில் அலென்பீ** (* Cecil Allenby*, பிறப்பு: ஆகத்து 30 1873, இறப்பு: ஏப்ரல் 16 1932), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1900 ல், முதல்தர துடுப்பாட்டப் போட்டியில் பங்குகொண்டார்.
# செசில் அலென்பீ

## வெளி இணைப்பு

செசில் அலென்பீ - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ஜெரமி ஆலேர்டன்

** ஜெரமி ஆலேர்டன்** (*Jeremy Allerton*, பிறப்பு: பிப்ரவரி 2 1944, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1967-1969 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜெரமி ஆலேர்டன்

## வெளி இணைப்பு

ஜெரமி ஆலேர்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# வில்லியம் ஆன்டர்சன்

** வில்லியம் ஆன்டர்சன்** (*William Anderson *, 18ம் நூற்றாண்டு) இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1745-1753 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஆன்டர்சன்

## வெளி இணைப்பு

வில்லியம் ஆன்டர்சன் விளையாட்டுவீரர் விபரக்குறிப்பு.  
en:William Anderson (cricketer)
# மைக்கல் ஆன்டர்சன் (பிறப்பு 1960)

** மைக்கல் ஆன்டர்சன்** (*Michael Anderson*, பிறப்பு: ஏப்ரல் 23 1960, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1984 ல், ஏ-தர துடுப்பாட்டப் போட்டியில் பங்குகொண்டார்.
# மைக்கல் ஆன்டர்சன் (பிறப்பு 1960)

## வெளி இணைப்பு

மைக்கல் ஆன்டர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# மைக்கல் ஆன்டர்சன் (பிறப்பு 1916)

**மைக்கல் ஆன்டர்சன்** (* Michael Anderson*, பிறப்பு: திசம்பர் 11 1916, இறப்பு: மே 10 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1937-1938 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# மைக்கல் ஆன்டர்சன் (பிறப்பு 1916)

## வெளி இணைப்பு

மைக்கல் ஆன்டர்சன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ஜேம்ஸ் ஆன்டர்சன்

** ஜேம்ஸ் ஆன்டர்சன்** (*James Anderson *, பிறப்பு: திசம்பர் 17 1931, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1955 ல், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் ஆன்டர்சன்

## வெளி இணைப்பு

ஜேம்ஸ் ஆன்டர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ராபர்ட் ஆன்டர்சன்

**ராபர்ட் ஆன்டர்சன்** (* Robert Anderson *, பிறப்பு: ஆகத்து 19 1811, இறப்பு: சூலை 24 1891), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப்போட்டிகளில் கலந்து கொண்டுள்ளார். 1837-1841 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ராபர்ட் ஆன்டர்சன்

## வெளி இணைப்பு

ராபர்ட் ஆன்டர்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# டெட் அலெட்சன்

**டெட் அலெட்சன்** (* Ted Alletson*, பிறப்பு: மார்ச்சு 6 1884, இறப்பு: சூலை 5 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 119 முதல்தர துடுப்பாட்டப் போட்டிகளில் கலந்து கொண்டுள்ளார். 1906-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டெட் அலெட்சன்

## வெளி இணைப்பு

டெட் அலெட்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# டேவிட் அலைன்

** டேவிட் அலைன்** (*David Alleyne*, பிறப்பு: ஏப்ரல் 17 1976, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 38 ஏ-தர துடுப்பாட்டப் போட்டிகளிலும், 11 இருபதுக்கு -20 போட்டிகளிலும் கலந்து கொண்டுள்ளார். 2001-2006 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் அலைன்

## வெளி இணைப்பு

டேவிட் அலைன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# வாச்சாத்தி வன்முறை

**வாச்சாத்தி வன்முறை** என்பது தமிழ்நாட்டில் நிகழ்ந்த ஒரு வன்முறை நிகழ்வாகும். 1992 சூன் 20-22, தேதிகளில் வாச்சாத்திக் கிராமத்தில் தமிழ்நாட்டுக் காவல்துறையினராலும், வனத்துறையினராலும், வருவாய்த்துறையினராலும், அக்கிராம மக்கள் மீது நடத்திய வன்முறை/வன்கொடுமைத் தாக்குதல் நிகழ்வே வாச்சாத்தி வன்முறை எனப்படுகின்றது.
# வாச்சாத்தி வன்முறை

## நிகழ்வு

இந்தியாவின் தமிழ்நாட்டின் தர்மபுரி மாவட்டத்தின் அரூர் அருகே உள்ள ஆதிவாசி பழங்குடியினர் வசிக்கும் வறுமையான குக்கிராமமே வாச்சாத்திக் கிராமமாகும்.  
1992 சூன் 20ஆம் தேதி அங்கு 155 வனத்துறையினர், 108 காவல் துறையினர், 6 வருவாய்த்துறையினர் கொண்ட பெரும் படையே புகுந்தது. வாச்சாத்திக் கிராமத்திற்குள் சந்தனக் கட்டைகளைப் பதுக்கி வைத்திருப்பதாகக் கூறி சோதனையிட வேண்டும் என்று கூறி வீடு வீடாகப் புகுந்து சோதனை செய்தனர். பின்னர் வீட்டில் இருந்த பெண்கள், ஆண்கள், குழந்தைகள் என அனைவரையும் இழுத்து வந்து ஊரின் மையத்தில் இருந்த பெரிய ஆலமரத்தின் கீழே நிறுத்தினர். பின்னர் கொடுமையாக அவர்களை நடத்தி சரமாரியாக அடித்தனர். பின்னர் 18 பெண்களை அருகே இருந்த வனத்துறை அலுவலகத்திற்குக் கொண்டு சென்று பாலியல் வன்முறையில் ஈடுபட்டனர்.  
காவல் துறையினர், வனத்துறையினர், வருவாய்த்துறையினரின் இந்த வன்முறைச் செயலில் 34 பேர் உயிரிழந்தனர்; 18 பெண்கள் வன்புணரப்பட்டனர். 28 சிறார்கள் பாதிக்கப்பட்டனர்.
# வாச்சாத்தி வன்முறை

## வழக்கு விசாரணை

கிராம மக்கள் சார்பில் அரூர் சட்டமன்ற உறுப்பினர் அண்ணாமலை 1992-ஆம் ஆண்டு அரூர் காவல்நிலையத்தில் புகார்ப் பதிவு செய்தார். ஆயினும் காவல்துறை எந்த நடவடிக்கையும் எடுக்காத நிலையில் *தமிழ்நாடு மலைவாழ் மக்கள் சங்க* பொதுச்செயலாளர் பெ. சண்முகம் மற்றும் நிர்வாகிகள் உச்சநீதிமன்றத்தில் மனுத் தாக்கல் செய்தனர். மனுவை விசாரித்த உச்சநீதிமன்றம், வாச்சாத்திக் கிராமத்தில் முழுமையான விசாரணை நடத்தவும், விசாரணைக்குப் பின் நடந்த நிகழ்வுகள் தொடர்பான அறிக்கையைத் தாக்கல் செய்யவும் அரசிற்கு உத்தரவிட்டது.  
இதையடுத்து தாழ்த்தப்பட்டோர் மற்றும் பழங்குடியினர் நல ஆணையத்தின் தென் மண்டல ஆணையர் பாமதி தலைமையிலான குழுவினர் வாச்சாத்திக் கிராமத்தில் நேரடி விசாரணை நடத்தினர். அதன் அடிப்படையில் விசாரணை அறிக்கை தயார் செய்யப்பட்டு நீதிமன்றத்தில் ஒப்படைக்கப்பட்டது. இந்நிகழ்வு தொடர்பாக வழக்குப்பதிவு செய்து விசாரணை நடத்த நீதிமன்றம் உத்தரவிட்டது.
# வாச்சாத்தி வன்முறை

## 215 பேர் குற்றவாளிகள்

வாச்சாத்திப் பாலியல் வழக்கில் மொத்தம் உள்ள 269 குற்றவாளிகளில் உயிரோடு உள்ள 215 பேரும் குற்றவாளிகள் என (2011 செப்டெம்பர் 29) அன்று தீர்ப்பளிக்கப்பட்டது. இதில் பலாத்காரம் செய்ததாக 17 வனத்துறையினர் மீது குற்றச்சாட்டுகள் நிரூபிக்கப்பட்டன. .
# வாச்சாத்தி வன்முறை

## தண்டனை விவரம்

வனத்துறையினர் 17 பேர் மீதான பாலியல் பலாத்காரக் குற்றச்சாட்டு உறுதி செய்யப்பட்டது. 17 பேரில் 12 பேருக்கு 10 ஆண்டு கடுங்காவல் தண்டனையும் 5 பேருக்கு 7 ஆண்டு கடுங்காவலும் விதிக்கப்பட்டது. மற்றவர்களுக்கு ஓராண்டு முதல் மூன்று ஆண்டு வரை சிறை தண்டனை விதிக்கப்பட்டுள்ளது. இன்னும் சிலர் சில பிரிவுகளில் விடுவிக்கப்பட்டுள்ளனர்.
# வாச்சாத்தி வன்முறை

## மேல் முறையீடு

தங்களுக்கு அளிக்கப்பட்ட தண்டணையை எதிர்த்து குற்றம் சாட்டபட்டவர்கள் தரப்பில் சென்னை உயர் நீதிமன்றத்தில் மேல் முறையீடு செய்யப்பட்டது. வழக்கை விசாரித்த நீதிநாயகம் பி. வேல்முருகன் தீர்ப்பு வழங்கப்பட்ட 12 ஆண்டுகள் கழித்து அதே நாளில் 2023 செப்டம்பர் 29 அன்று தன் தீர்ப்பை வழங்கினார். அதில் குற்றம் சாட்டப்பட்டவர்களுக்குக் கீழமை நீதிமன்றத்தால் அளிக்கப்பட்ட தண்டனையை உறுதிசெய்தார். மேலும் பாதிக்கப்பட்ட 18 பெண்களுக்கு அரசு வேலையும், தலா 10 இலட்சத்தை நிவாரணமாக அரசு வழங்கவேண்டும் என்று தீர்ப்பளித்தார்.
# வாச்சாத்தி வன்முறை

## நிகழ்வு பற்றிய திரைப்படம்

இந்நிகழ்வு முழுவதும் வாச்சாத்தி என்ற பெயரில் திரைப்படமாக 2012 ஆம் ஆண்டில் வெளிவந்துள்ளது.
# வாச்சாத்தி வன்முறை

## மேற்கோள்

- 19 ஆண்டுக்குப் பின்னர் பரபரப்பான வாச்சாத்தி பாலியல் கொடுமை வழக்கில் 29ம் தேதி தீர்ப்பு, தட்ஸ்தமிழ், செப்டம்பர் 26, 2011
- வாச்சாத்தி கற்பழிப்பு வழக்கு: தீர்ப்பு 29-ந்தேதிக்கு தள்ளி வைப்பு , மாலைமலர், செப்டம்பர் 26, 2011
- வாச்சாத்தி கொடூரமும் 25 ஆண்டுகள் போராட்டமும்!
# ரிகால்டோ ஆன்டர்சன்

** ரிகால்டோ ஆன்டர்சன்** (*Ricaldo Anderson*, பிறப்பு: செப்டம்பர் 22 1976, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 40 முதல்தர துடுப்பாட்டப் போட்டிகளிலும், 30 ஏ-தர துடுப்பாட்டப் போட்டிகளிலும், ஒரு இருபதுக்கு -20 போட்டியிலும் கலந்து கொண்டுள்ளார். 1999-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரிகால்டோ ஆன்டர்சன்

## வெளி இணைப்பு

ரிகால்டோ ஆன்டர்சன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ஓசக்கா பல்கலைக்கழகம்

**ஓசக்கா பல்கலைக்கழகம்** ( அல்லது *ஹான்தாய்* ஜப்பானின் ஓசக்காவில் அமைந்துள்ள ஒரு தேசியப் பல்கலைக்கழகம். இது ஜப்பானின் ஆறாவது பழமையான பல்கலைக்கழகம் ஆகும். மேலும் முன்னர் ஜப்பானியப் பேரரசுக்குரிய பல்கலைக்கழகங்களில் ஒன்றாகவும் இருந்தது. இயற்பியலுக்கான நோபல் பரிசு பெற்ற ஹிதேக்கி யுகவா (Hideki Yukawa) போன்ற பல முன்னணி அறிவியலாளர்கள் ஓசக்கா பல்கலைக்கழகத்தில் பணியாற்றினர்.
# மார்க் அலைன்

** மார்க் அலைன்** (*Mark Alleyne*, பிறப்பு: மே 23 1968, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 ஒருநாள் பன்னாட்டுத் துடுப்பாட்டப் போட்டிகளிலும், 328 முதல்தர துடுப்பாட்டப் போட்டிகளிலும், 436 ஏ-தர துடுப்பாட்டப் போட்டிகளிலும், 18 இருபதுக்கு -20 போட்டிகளிலும் கலந்து கொண்டுள்ளார். 1999-2000 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மார்க் அலைன்

## வெளி இணைப்பு

மார்க் அலைன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# பவுல் ஆன்டர்சன்

**பவுல் ஆன்டர்சன் ** (*Paul Anderson *, பிறப்பு: ஏப்ரல் 28 1966, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1988 ல், முதல்தர துடுப்பாட்டப் போட்டியில் பங்குகொண்டார்.
# பவுல் ஆன்டர்சன்

## வெளி இணைப்பு

பவுல் ஆன்டர்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# அயன் ஆன்டர்சன்

**அயன் ஆன்டர்சன்** (*Iain Anderson*, பிறப்பு: ஏப்ரல் 24 1960 என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 140 முதல்தர துடுப்பாட்டப் போட்டிகளிலும், 81 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1978-1987 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# அயன் ஆன்டர்சன்

## வெளி இணைப்பு

அயன் ஆன்டர்சன்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ஹென்ரி ஆன்டர்சன்

**ஹென்ரி ஆன்டர்சன்** (* Henry Anderson *, பிறப்பு: அக்டோபர் 13 1803, இறப்பு: செப்டம்பர் 18 1873), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1830-1832 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹென்ரி ஆன்டர்சன்

## வெளி இணைப்பு

ஹென்ரி ஆன்டர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# மேத்தியூ ஆல்லின்

**மேத்தியூ ஆல்லின்** (*Matthew Allin*, பிறப்பு: செப்டம்பர் 23 1978, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2002-2003 ஆண்டுகளில், இங்கிலாந்து ஏ-தர துடுப்பாட்டஉறுப்பினராக ஏ-தர துடுப்பாட்டப் போட்டிகளில் பங்குகொண்டார்.
# மேத்தியூ ஆல்லின்

## வெளி இணைப்பு

மேத்தியூ ஆல்லின்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# டொனி ஆல்லின்

**டொனி ஆல்லின்** (*Tony Allin*, பிறப்பு: ஏப்ரல் 20 1954, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், 19 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1988 ஆண்டுகளில், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# டொனி ஆல்லின்

## வெளி இணைப்பு

டொனி ஆல்லின்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ஹார்வி ஆன்டர்சன்

**ஹார்வி ஆன்டர்சன்** (*Harvey Anderson*, பிறப்பு: அக்டோபர் 10 1972, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 2005/06 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹார்வி ஆன்டர்சன்

## வெளி இணைப்பு

ஹார்வி ஆன்டர்சன்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ஜார்ஜ் ஆன்டர்சன்

**ஜார்ஜ் ஆன்டர்சன்** (* George Anderson *, பிறப்பு: சனவரி 20 1826, இறப்பு: நவம்பர் 27 1902), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 99 முதல்தர துடுப்பாட்டப் போட்டிகளில் கலந்து கொண்டுள்ளார். 1850-1869 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜார்ஜ் ஆன்டர்சன்

## வெளி இணைப்பு

ஜார்ஜ் ஆன்டர்சன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# டேவிட் ஆலிசன்

**டேவிட் ஆலிசன்** (*David Allison*, பிறப்பு: சூன் 26 1948, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1970 ல், முதல்தர துடுப்பாட்டப் போட்டிகளில் பங்குகொண்டார்.
# டேவிட் ஆலிசன்

## வெளி இணைப்பு

டேவிட் ஆலிசன்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# சிரில் ஆலிஸ்டன்

**சிரில் ஆலிஸ்டன்** (* Cyril Alliston*, பிறப்பு: நவம்பர் 1 1891, இறப்பு: சூலை 21 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1922 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# சிரில் ஆலிஸ்டன்

## வெளி இணைப்பு

சிரில் ஆலிஸ்டன் கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# உள்வரை கோணம்

வடிவவியலில் **உள்வரை கோணம்**(*inscribed angle*) என்பது ஒரு வட்டத்தின் இரு வெட்டுக்கோடுகள்(secants) (ஒரு வெட்டுக்கோடு அல்லது ஒரு தொடுகோடு) வட்டத்தின் மேல் வெட்டிக் கொள்ளும்போது உண்டாகும் கோணமாகும். குறிப்பாக உள்வரை கோணத்தை வட்டத்தின் பொது முனைப்புள்ளியுடைய இரு நாண்களால் வரையறுக்கப்படுவதாகக் கருதலாம்.  
ஒரு வட்டத்தின் உள்வரை கோணம் வட்ட மையக்கோணத்தில் பாதி; வட்டத்தின் ஒரு நாணின் வட்டவில்லால் உருவாகும் அனைத்து உள்வரை கோணங்களும் சமம்; ஒரே நாணின் இரு வெவ்வேறு உள்வரை கோணங்களின் கூடுதல் 180° -ஆகிய அடிப்படைப் பண்புகள், *யூக்ளிடின் எலிமெண்ட்ஸ்*: புத்தகம் 4- ல் விவாதிக்கப்பட்டுள்ளன.
# உள்வரை கோணம்

## பண்பு

: ஒரு உள்வரை கோணம் வட்டத்தின் மீது ஒரு வில்லை வெட்டுகிறது. உள்வரை கோணத்தின் உட்புறமாக அமையும் வட்டத்தின் பகுதி இந்த வில்லாகும். இந்த வில்லின் அளவு(மையக்கோணத்திற்குச் சமம்) உள்வரை கோணத்தின் அளவில் இரு மடங்காகும்.  
இந்தப் பண்பினால் வட்டத்துக்குள் பல விளைவுகள் கிடைக்கின்றன. எடுத்துக்காட்டாக:  
- வெட்டும் நாண்களின் தேற்றம்
:ஒரு வட்டத்தின் இரு நாண்கள் ஒன்றையொன்று வெட்டிக்கொள்ளும்போது ஒரு நாணின் வெட்டுத்துண்டுகளின் நீளங்களின் பெருக்குத் தொகை மற்றொரு நாணின் வெட்டுத்துண்டுகளின் நீளங்களின் பெருக்குத் தொகைக்குச் சமமாக இருக்கும் என்பதை இப்பண்பினைக் கொண்டு நிறுவலாம்.
- இதேபோல் ஒரு வட்ட நாற்கரத்தின் எதிர்கோணங்கள் மிகைநிரப்புக் கோணங்களாக இருக்கும் என்பதையும் இப்பண்பினைப் பயன்படுத்தி நிறுவலாம்.
# உள்வரை கோணம்

## நிறுவல்

### பகுதி-1: விட்டத்தை ஒரு நாணாகக் கொண்ட உள்வரை கோணம்

வட்ட மையம் *O*. *V* , *A* -வட்டத்தின் மீது இரு புள்ளிகள். கோடு *VO* வரைந்து அதனை *O* -ஐத் தாண்டி வட்டத்தை *B* -இல் வெட்டுமாறு நீட்ட வேண்டும். இப்புள்ளி *V* க்கு விட்ட எதிர்முனையாக அமையும். *V* -ஐ உச்சியாகக் கொண்டு கரங்கள் *A* , *B* வழிச் செல்லுமாறு ஒரு உள்வரை கோணத்தை வரைய வேண்டும்.  
கோணம் *BOA* -மையக்கோணம். அதனை *θ* என்க. கோடு *OA* வரைக. கோடுகள் *OV* , *OA* இரண்டும் வட்டத்தின் ஆரங்கள் என்பதால் சம நீளமுள்ளவை. முக்கோணம் *VOA* ஒரு இருசமபக்க முக்கோணம். எனவே உள்வரை கோணம் *BVA* மற்றும் கோணம் *VAO* இரண்டும் சமம். அவற்றின் அளவை *ψ* எனக் கொள்ளவும்.  
கோணங்கள் *BOA* , *AOV* இரண்டும் ஒரே கோட்டின் மீது அமைவதால் மிகைநிரப்புக் கோணங்கள். அவற்றின் கூடுதல் 180°. ஃ கோணம் *AOV* -இன் அளவு 180°&nbsp;&minus;&nbsp;θ.  
முக்கோணம் *VOA* -இன் மூன்று கோணங்கள்:  
: 180° &minus; θ
: ψ
: ψ.  
ஒரு முக்கோணத்தின் மூன்று கோணங்களின் கூடுதல் 180° என்பதால்  
:<math> 2 \psi + 180^\circ - \theta = 180^\circ. </math>  
இருபுறமும் 180° கழிக்க:  
:<math> 2 \psi = \theta, \,</math>  
இங்கு *θ* என்பது வில் *AB* -ஐத் தாங்கும் வட்ட மையக்கோணம். *ψ* என்பது வில் *AB* -ஐத் தாங்கும் உள்வரை கோணம்.
# உள்வரை கோணம்

## நிறுவல்

### பகுதி-2: வட்ட மையத்தை உட்புறமாகக் கொண்ட உள்வரை கோணங்கள்

*O* வட்ட மையம். *V*, *C*, *D* வட்டத்தின் மீது அமையும் மூன்று புள்ளிகள். கோடுகள் *VC* , *VD* வரைய, கோணம் *DVC* உள்வரை கோணமாகும். கோடு *VO* வரைந்து அதனை *O* -ஐத் தாண்டி அது வட்டத்தை *E* -ல் வெட்டும்படி நீட்டிக்க வேண்டும். கோணம் *DVC* வட்டத்தின்மீது வில் *DC* -ஐத் தாங்குகிறது.  
*E* , புள்ளி *V*.-இன் விட்ட எதிர்முனையாகும். கோணங்கள் *DVE* , *EVC* இரண்டும் உள்வரை கோணங்கள். இவ்விரு உள்வரை கோணங்களின் ஒரு பக்கம் விட்டமாக இருப்பதால் பகுதி 1 -இன் முடிவை பயன்படுத்தலாம்.  
:<math> \angle DVC = \angle DVE + \angle EVC. \, </math>  
மேலும்  
:<math> \psi_0 = \angle DVC, </math>
:<math> \psi_1 = \angle DVE, </math>
:<math> \psi_2 = \angle EVC, </math> என்க.  
:<math> \psi_0 = \psi_1 + \psi_2. \qquad \qquad (1) </math>  
கோடுகள் *OC* , *OD* வரைக. கோணம் *DOC* ஒரு மையக்கோணம். அதேபோல் கோணங்கள் *DOE* , *EOC* இரண்டும் மையக்கோணங்கள்.  
:<math> \angle DOC = \angle DOE + \angle EOC. </math>  
:<math> \theta_0 = \angle DOC, </math>
:<math> \theta_1 = \angle DOE, </math>
:<math> \theta_2 = \angle EOC, </math> என்க.  
எனவே  
:<math> \theta_0 = \theta_1 + \theta_2. \qquad \qquad (2) </math>  
பகுதி 1 முடிவின்படி  
:<math> \theta_1 = 2 \psi_1 </math>, <math> \theta_2 = 2 \psi_2 </math>.  
இதைச் சமன்பாடு (2) இல் பயன்படுத்த,  
:<math> \theta_0 = 2 \psi_1 + 2 \psi_2 \,</math>  
ஃ சமன்பாடு (1) -இன்படி  
:<math> \theta_0 = 2 \psi_0. \,</math>
# உள்வரை கோணம்

## நிறுவல்

### பகுதி-3: வட்ட மையத்தை வெளிப்புறத்தில் கொண்ட உள்வரை கோணங்கள்

*O* வட்ட மையம். *V*, *C*, *D* மூன்றும் வட்டத்தின் மீது அமையும் புள்ளிகள். கோடுகள் *VC* , *VD* வரைய கோணம் *DVC* ஒரு உள்வரை கோணம். கோடு *VO* வரைந்து அதனை *O* -ஐத் தாண்டி அது வட்டத்தை *E* புள்ளியில் வெட்டுமாறு நீட்டிக்க வேண்டும். கோணம் *DVC* வட்டத்தின் மீது வில் *DC* ஐத் தாங்குகிறது.  
*E*, புள்ளி *V* -ன் விட்ட எதிர்முனை. கோணங்கள் *DVE* , *EVC* இரண்டும் உள்வரை கோணங்கள். இக்கோணங்களின் ஒரு பக்கம் விட்டமாக அமைவதால் இக்கோணங்களுக்குப் பகுதி 1 முடிவினைப் பயன்படுத்தலாம்.  
:<math> \angle DVC = \angle EVC - \angle DVE </math>.  
:<math> \psi_0 = \angle DVC, </math>
:<math> \psi_1 = \angle DVE, </math>
:<math> \psi_2 = \angle EVC, </math> என்க.
எனவே,
:<math> \psi_0 = \psi_2 - \psi_1 \qquad \qquad (3) </math>  
கோடுகள் *OC* , *OD* வரைக. கோணம் *DOC* மையக்கோணம். இதேபோல் கோணங்கள் *DOE* , *EOC* இரண்டும் மையக்கோணங்கள்.  
:<math> \angle DOC = \angle EOC - \angle DOE. </math>  
:<math> \theta_0 = \angle DOC, </math>
:<math> \theta_1 = \angle DOE, </math>
:<math> \theta_2 = \angle EOC, </math> என்க.  
:<math> \theta_0 = \theta_2 - \theta_1 \qquad \qquad (4) </math>  
பகுதி 1 -இன்படி  
:<math> \theta_1 = 2 \psi_1 </math>  
:<math> \theta_2 = 2 \psi_2 </math>.  
இந்த முடிவுகளை சமன்பாடு (4) -இல் பயன்படுத்த  
:<math> \theta_0 = 2 \psi_2 - 2 \psi_1 </math>  
எனவே சமன்பாடு (3) -இன்படி,  
:<math> \theta_0 = 2 \psi_0. </math>
# உள்வரை கோணம்

## உள்வரை கோணத் தேற்றம்

உள்வரை கோணத் தேற்றம்:
: ஒரு வட்டத்துக்குள் வரையப்பட்ட ஒரு உள்வரை கோணத்தின் அளவு θ , அந்த உட்கோணம் வட்டத்தில் வெட்டும் அதே வில்லைத் தாங்கும் மையக்கோணம் 2θ -இன் அளவில் பாதியாக இருக்கும். எனவே உட்கோணத்தின் உச்சி நகர்ந்து வட்டத்தின் மீதே வெவ்வேறு நிலைகளுக்கு இடம் மாறினாலும் உட்கோணத்தின் அளவு மாறாது.  
இதுவே உள்வரை கோணத் தேற்றத்தின் கூற்றாகும்.  
பல யூக்ளிடின் தள வடிவவியல் நிறுவல்களில் இத்தேற்றம் பயன்படுத்தப்பட்டுள்ளது. இத்தேற்றத்தின் ஒரு சிறப்பு வகை தேலேசுத் தேற்றமாகும். தேலேசுத் தேற்றப்படி ஒரு வட்டத்தில் அதன் விட்டம் தாங்கும் கோணம் செங்கோணமாகும். இதிலிருந்து ஒரு வட்ட நாற்கரத்தின் எதிர்கோணங்களின் கூடுதல் 180° ஆகும் என்றியலாம். இதற்கு மறுதலையாக எதிர்கோணங்களின் கூடுதல் 180° கொண்ட நாற்கரத்தை ஒரு வட்டத்துக்குள் வரையலாம் என்பதும் உண்மையாகும்.
# உள்வரை கோணம்

## உள்வரை கோணத் தேற்றம்

### நிறுவல்

- உள்வரை கோணத்தின் ஒரு பக்கம் வட்டத்தின் விட்டமெனில் பகுதி1 -இன் படி நிறுவலாம்.
- பிற உட்கோணங்களுக்கு அவற்றின் உச்சியிலிருந்து ஒரு விட்டம் வரைந்தால் விட்டத்தை ஒரு பக்கமாகக் கொண்ட இரு உட்கோணங்கள் கிடைக்கும். இவற்றுக்கு முன்போலவே பகுதி 1 -இன்படி நிறுவி இரண்டின் அளவுகளைக் கூட்டி நாம் முதலில் எடுத்துக்கொண்ட உட்கோணத்தின் அளவைப் பெறலாம்.
- மஞ்சள் நிற உட்கோணத்தின் மையக்கோணத்தின் அளவு 360°-2θ. எனவே அதன் அளவு 180°-θ.
# உள்வரை கோணம்

## உள்வரை கோணத் தேற்றம்

### கிளை முடிவுகள்

வட்டத்தின் ஒரு நாணும் ஒரு தொடுகோடும் வெட்டுமிடத்தில் உண்டாகும் கோணத்தின் அளவு அந்நாணின் மையக்கோணத்தின் அளவில் பாதியாக இருக்கும்.
# பயிரிடும்வகைப் பிரிவு

பயிரிடப்படும் பயிர்களைப் அல்லது தாவரங்களைப் பெயரிடும்போது, ஒரு குறிப்பிட்ட பெயரிடல் முறைமை (Nomenclature) பயன்படுத்தப்படும். பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீட்டின்படி (ICNCP - International Code of Nomeclature for Cultivated Plants) உயிரியல் வகைப்பாட்டில், **பயிரிடும்வகைப் பிரிவு** என்பதும் ஒரு முறைசார் பகுப்பாக இருக்கின்றது.  
ICNCP Art. 3.1: "வரையறுக்கப்பட்ட ஒத்த தன்மையின் அடிப்படையில், பயிரிடும்வகைகள், தனித் தாவரங்கள் அல்லது தாவரத்தொகுதி தொகுக்கப்படும் ஒரு முறைசார் பகுப்பு"
1995 ICNCP யில் Cultivar Group எனக் குறிப்பிடப்பட்டு இருந்ததை, 2004 ICNCP யில் Group (பெரிய G யை முதல் எழுத்தாகக் கொண்டு) என்று மாற்றியமைத்தனர். சில பொதுவான சிறப்பியல்புகளைக் கொண்ட தாவரங்கள் ஒரு பயிரிடும்வகைப் பிரிவினுள் இணைக்கப்படுகின்றன. எடுத்துக்காட்டாக:
- முட்டைக்கோசு - இனம் *Brassica oleracea*, பயிரிடும்வகைப் பிரிவு தலையுருப் பிரிவு (Capitata Group).
இந்த தலையுருப் பிரிவினுள் சிவப்பு முட்டைக்கோசு (Red cabbage), வெள்ளை முட்டைக்கோசு (White cabbage), சவொய் முட்டைக்கோசு (Savoy cabbage) என்பன அடங்கும். இவை யாவும் மிகவும் குறுகிய தண்டையும், அடர்த்தியாக அடுக்கப்பட்ட இலைகளை நடுவிலும் கொண்டிருப்பதனால் நடுவில் தலை போன்ற ஒரு அமைப்பைக் கொண்டிருக்கும்.
- புரோக்கோலி - இனம் *Brassica oleracea*, பயிரிடும்வகைப் பிரிவு இத்தாலிக்கா பிரிவு (Italica Group)  
ஒரு பயிரிடும்வகையானது சில இயல்புகள் ஒரு பிரிவுடனும், வேறு சில இயல்புகள் இன்னொரு பிரிவுடனும் ஒத்ததாகக் கொண்டிருக்கையில், ஒன்றுக்கு மேற்பட்ட பயிரிடும்வகைப் பிரிவினுள் வர முடியும். எடுத்துக்காட்டாக, குறிப்பிட்ட ஒரு பயிரிடப்படும் இனத்தில் 'மஞ்சள் பூக்களைக் கொண்டவை' ஒரு பயிரிடும்வகைப் பிரிவுக்கான காரணியாகவும், ஒரு 'நோய்கான எதிர்ப்புத் தன்மையைக் கொண்டவை' இன்னொரு காரணியாகவும் இருக்கலாம். ஒரு சில பயிர்கள் மஞ்சள் பூக்களைக் கொண்டிருப்பதுடன், குறிப்பிட்ட நோய்க்கான எதிர்ப்புத் தன்மையையும் கொண்டிருக்குமாயின், அவற்றை இரு பயிரிடும்வகைப் பிரிவுகளிலும் பாகுபடுத்தப்பட முடியும்.
# இந்திரா கோஸ்வாமி

**இந்திரா கோஸ்வாமி** என்ற இயற்பெயரால் அறியப்படும் **மாமோனி ராய்சோம் கோஸ்வாமி** (Mamoni Raisom Goswami, நவம்பர் 14, 1942&ndash; 29 நவம்பர் 2011) அசாமியர்களிடையே பரவலாக **மாமோனி பாய்தியோ**, ஓர் அசாமிய எழுத்தாளர், பத்திரிகையாசிரியர், கவிஞர் மற்றும் அறிவுஜீவி ஆவார்.  
1982ஆம் ஆண்டின் சாகித்திய அகாதமி விருதையும் 2000ஆம் ஆண்டின் ஞானபீட விருதையும் வென்றவர். 2008ஆம் ஆண்டு இவர் பெற்ற *பிரின்ஸ் கிளாஸ் விருது* இந்தியர் ஒருவருக்கான முதல் பரிசாக அமைந்தது.  
இந்திய இலக்கிய உலகில் ஓர் சமகால எழுத்தாளராக மிகவும் பாராட்டப்படும் இந்திரா கோஸ்வாமியின் படைப்புகளில் குறிப்பிடத்தக்கவையாக *அந்துப்பூச்சி கடித்தழிந்த களிற்று அம்பாரி ([The Moth Eaten Howdah of a Tusker)*, *சின்னமஸ்தாவிடமிருந்து வந்த மனிதன் (The Man from Chinnamasta)*,*குருதி தோய்ந்த பக்கங்கள் (Pages Stained With Blood)* ஆகியன உள்ளன.  
இந்திரா கோஸ்வாமி சமூக மாற்றத்திற்காக தமது எழுத்துக்கள் மூலமாகப் பாடுபட்டவர். தடைசெய்யப்பட்டுள்ள பிரிவினைவாத குழுவான உல்ஃபா எனப்படும் அசாம் ஐக்கிய விடுதலை முன்னணிக்கும் நடுவண் அரசிற்குமிடையே இவர் மத்தியஸ்தராக ஆற்றியப் பணிக்காக பெரிதும் அறியப்படுகிறார். இவரது முயற்சிகளால் *மக்கள் கலந்தாய்வு குழு* என்ற அமைதிக்குழு உருவானது.
# யாழ் அஸீம்

**அப்துல் காதர் அஸீம்** (பிறப்பு: செப்டம்பர் 15 1952) இலங்கை முஸ்லிம் எழுத்தாளர், யாழ். அஸீம் எனும் பெயரில் எழுதிவரும் இவர் புலம்பெயர்ந்த வடபுல முஸ்லிம்கள் குறித்து ஆக்கங்களை அதிகமாக எழுதி வருகின்றார்.
# யாழ் அஸீம்

## பெற்ற விருதுகள்

- கவிச்சுடர்
- கலாபூசணம்
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# மயக்கம் என்ன

**மயக்கம் என்ன**, 2011ஆம் ஆண்டு நவம்பர் மாதம் 25ம் தேதி வெளியிடப்பட்ட தமிழ்த் திரைப்படமாகும். செல்வராகவன் இயக்கத்தில் தனுஷ் நடித்திருக்கும் இப்படத்துக்கு ஜி. வி. பிரகாஷ் குமார் இசை அமைத்திருக்கின்றார்.
# மயக்கம் என்ன

## கதை

கார்த்திக் சுவாமிநாதன் (தனுஷ்) ஒரு கட்டற்ற படப்பிடிப்பாளர். இவர் தனது பெற்றோர்களை இழந்த நிலையில் தனது தங்கையுடன் அவரது நண்பர்களின் உதவியோடு வாழ்க்கையை நடத்தி வரும் ஒரு இளைஞன். ஒரு நாள் இவரது நெருங்கிய நண்பர் சுந்தர் அவரது பெண் தோழியான யாமினியை (ரிச்சா) இவருக்கு அறிமுகம் செய்ய , அந்த பொழுதிலிருந்தே இருவரும் சண்டையிட்டு கொள்ள , மோதலில் தான் காதல் ஆரம்பிக்கும் என்பதற்கேற்ப ரிச்சாவுக்கு கார்த்திக் மீது காதல் மலர்கிறது. மாதேஷ் கிருஷ்ணசாமி என்ற வன புகைப்படப்பிடிப்பாளர் போல் வரவேண்டும் என்ற இலட்சிய வெறியோடு கார்த்திக் அவரிடம் அணுகும் பொது அவர் அதை உதாசினப்படுத்தி, கார்த்திக் எடுத்த ஒரு பறவையின் புகைப்படத்தை தன்னுடையது என்று பிரபல்யப்படுத்திக்கொள்கிறார். கார்த்திக் ரிச்சா காதல் அவர்களின் நண்பர்களுக்கு தெரிய வந்து, இருவருக்கும் திருமணம் செய்துமுடிக்கப்படுகிறது. கூடவே, கார்த்திக்கின் தங்கைக்கும் சுந்தருக்கும் திருமணம் நடக்கிறது.  
கார்த்திக் எடுத்த புகைப்படத்தை தன் புகைப்படம் என கூறி விருதினையும் பெறுகிறார் மாதேஷ். இதனால் வெறுப்படையும் கார்த்திக் குடிகாரனாக மாறுகிறார். குடி மயக்கத்தில் மனச்சிதைவு உண்டாகும் கார்த்திக் அனைவரிடமும் வெறுப்பை உண்டாக்குகிறார் . தொலைக்காட்சி நிகழ்ச்சியில் மாதேஷ், கார்த்திக் எடுத்த புகைப்படத்தை தன்னுடையது என்று விவரிக்கையில் ஆத்திரம் அடையும் கார்த்திக் தொலைக்காட்சி பெட்டியை உடைக்கிறார். கர்பிணியான யாமினி பதறியடித்துக்கொண்டு வருகையில் யாமின்யை கார்த்திக் கோபத்தில் தள்ளி விடுகிறார். இதனால் யாமினியின் கரு கலைகிறது. இரத்த வெள்ளத்தில் கிடக்கும் யாமினியை சுந்தரும் மற்ற நண்பர்களும் மருத்துவமனையில் சேர்கின்றனர். மூன்று நாட்களும் யாமினியின் ரத்தம் படித்த இடத்தில இருக்கும் கார்த்திக் அதற்காக வருந்துகிறார், ஆனால் அதை யாமினி ஏற்கவில்லை, அதனுடன் கார்த்திக்கிடம் பேசுவதை நிறுத்திவிடுகிறார். இதனிடையில் கார்த்திக்கின் புகைப்படம் ஒன்றை யாமினி குமுதம் இதழில் குடுக்க discovery நிறுவனம் எதேச்சையாக பார்க்க கார்த்திக்கிற்கு ஒரு வாய்ப்பு தருகிறது. கார்த்திக் வெற்றிகரமாக அவர் வாய்ப்பினை பயன்படுத்தி மிகபெரிய இடத்தினை பெறுகிறார். சர்வதேச புகைப்பட விருது நிகழ்ச்சியில் கார்த்திக்கின் புகைப்படமும் மாதேஷின் புகைப்படமும் இறுதி சுற்றுக்கு தேர்வாகிறது. அந்த நிகழ்ச்சியை தொடர் ஒளிபரப்பில் காண்கிறார் யாமினி. கார்த்திக்கின் புகைப்படம் விருதினை தட்டிசெல்கிறது. அந்நிலையில் கார்த்திக் விருதினை பெற்று இதற்கு காரணம் என் நண்பர்கள், இந்த வாழ்வு அவர்களால் வந்தது என்று கூறி விடைபெறுகையில் நின்று, "நன் இங்கே நிற்க காரணம் என் மனைவி யாமினி. இரும்பு பெண் அவள் , என்னால் ஏற்பட்ட எத்தனையோ தாங்கினால். என்று யாமினியை தொலைகாட்சியில் அனைவர்க்கும் காண்பிக்கிறார் கார்த்திக். இரண்டு ஆண்டுகள் பேசாமல் இருந்த யாமிநியிடம் தொலைபேசியில் அழைக்கிறார் கார்த்திக். கார்த்திக்கின் நண்பர்கள் பேசு யாமினி என கூற "ஹலோ " என யாமினி அழைக்க அந்த ஆனந்த "மயக்கம் என்ன "" ,
# மயக்கம் என்ன

## இசை வெளியீடு

இசை வெளியீடு 19 செப்டம்பர் 2011 அன்று ரேடியோ மிர்ச்சி வாயிலாக வெளியிடப்பட்டது.
# அந்தோனி ஆல்லோம்

**அந்தோனி ஆல்லோம்** (*Anthony Allom*, பிறப்பு: அக்டோபர் 21 1938, இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1959-1961 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அந்தோனி ஆல்லோம்

## வெளி இணைப்பு

அந்தோனி ஆல்லோம் கிரிக்கட் ஆக்கைவ் இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ரிள்வான்

**ரிள்வான்** (*Ridwan*, அரபு: رضوان) என்பது அரபு மொழியில் மகிழ்ச்சியைக் குறிக்கிறது. இசுலாமிய மரபுகளின் படி, ரிள்வான் என்பது ஜன்னா (சுவர்க்கத் தோட்டம்) அல்லது சொர்க்கத்தைப் பராமரிக்கும் பொறுப்பில் உள்ள மலக்கின் பெயர் ஆகும். இது "ரிஸ்வான்" அல்லது "ரித்வான்" அல்லது "ரிட்வான்" அல்லது துருக்கிய மொழியில் "ரிட்வான்", பொசுனியம், பாரசீகம், உருது, பஷ்தூ, தாஜிக்கு, பஞ்சாபி, காஷ்மீரி மொழிகளைப் போல உச்சரிக்கப்படுகிறது. "Redouane" என்று பிரெஞ்சில் உச்சரிக்கப்படுகிறது. மலேசியா மற்றும் இந்தோனேசியாவில் "ரிடுவான்" என்று உச்சரிக்கப்படுகிறது. இப்போதெல்லாம் இந்தப் பெயர் பொதுவாக அரேபியர்களால் அல்லது முஸ்லிம்களால் ஓர் ஆண்பாற் பெயராகப் பயன்படுத்தப்படுகிறது.
# ஜீ ஆன்டர்சன்

**ஜீ ஆன்டர்சன்** (*G Anderson*, 18ம் நூற்றாண்டு), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1861 ல், முதல்தர துடுப்பாட்டப் போட்டிகளில் பங்குகொண்டார்.
# ஜீ ஆன்டர்சன்

## வெளி இணைப்பு

ஜீ ஆன்டர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# இவான் ஆன்டர்சன்

**இவான் ஆன்டர்சன்** (*Ewan Anderson *), பிறப்பு: மார்ச்சு 28 1938, இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளில் கலந்து கொண்டுள்ளார். 1961-1962 ஆண்டுகளில், முதல்தர துடுப்பாட்டப் போட்டிகளில் பங்குக்கொண்டார்.
# இவான் ஆன்டர்சன்

## வெளி இணைப்பு

இவான் ஆன்டர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# டெஸ்மன்ட் ஆன்டர்சன்

**டெஸ்மன்ட் ஆன்டர்சன்** (*Desmond Anderson *, பிறப்பு: அக்டோபர் 17 1968, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1992/93 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டெஸ்மன்ட் ஆன்டர்சன்

## வெளி இணைப்பு

டெஸ்மன்ட் ஆன்டர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ஜோனாதன் ஆண்டெர்ஸ்

**ஜோனாதன் ஆண்டெர்ஸ்** (*Jonathan Anders *, பிறப்பு: சனவரி 25 1971, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 1997-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ஜோனாதன் ஆண்டெர்ஸ்

## வெளி இணைப்பு

ஜோனாதன் ஆண்டெர்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
# ரிச்சார்ட் ஆல்சொப்

**ரிச்சார்ட் ஆல்சொப்** (* Richard Allsop*, பிறப்பு: சூன் 10 1849, இறப்பு: மார்ச்சு 20 1908), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1872-1874 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரிச்சார்ட் ஆல்சொப்

## வெளி இணைப்பு

ரிச்சார்ட் ஆல்சொப் கிரிக்கட் ஆக்கைவ்இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.